שריר הירך המרובע

שריר הירך המרובע (TA: Musculus quadratus femoris) הוא אחד משרירי העכוז העמוקים. שריר הירך המרובע מסובב את הירך לכיוון חיצוני ומייצב את ראש הירך של עצם הירך במרחשת.

תיאור
תחילתו של שריר הירך המרובע בגבול הצידי של גבששת השת ("עצם הישיבה") של עצם השת. חלקו המרוחק של השריר נאחז בגבשושית המרובעת שבחלקה העליון של עצם הירך.

עצבוב
שריר הירך המרובע מעוצבב על ידי שורש העצב המותני החמישי ועל ידי שורש העצב העצתי הראשון (L5, S1) דרך העצב לשריר הירך המרובע (Nervus musculi quadrati femoris).

קישורים חיצוניים

שרירי הגפיים התחתונות